**PÁLYÁZATI KIÍRÁS**

**mestervizsgabizottság tagi névjegyzéke történő felvételre**

A Veszprém Megyei Kereskedelmi és Iparkamara pályázatot hirdet Mestervizsga Vizsgabizottsági Tagok névjegyzékbe való felvételre.

A pályázat feltételei a következők:

**Mestervizsga vizsgabizottsági tag az lehet, aki**

* elsősorban az adott szakmában mester cím használatára jogosult, másodsorban szakmához kapcsolódó szakirányú felsőfokú végzettséggel rendelkezik és szakmájában elismert szakember,
* az adott szakmát (több szakma esetében mesterszakmánként értendő) legalább 5 éven keresztül gyakorolja, amelyből a pályázatának benyújtását megelőző legalább egy évben folyamatosan, illetve a tagi megbízatás idején is magas színvonalon aktívan, tevőlegesen végzi,
* büntetlen előéletű,
* rendelkezik tanulóképzési, oktatási vagy vizsgáztatási gyakorlattal, továbbá
* magára nézve kötelezően vállalja, hogy legalább 3 évenként részt vesz az MKIK által szervezett mesterelnöki tevékenységhez kapcsolódó ismeretmegújító továbbképzéseken, tréningeken,
* az általa képviselt vagy az őt alkalmazó vállalkozás a területi kamara önkéntes tagja, vagy saját személyében pártoló tag, valamint eleget tesz a kamarával szembeni tagdíjfizetési kötelezettségének

**Mestervizsga vizsgabizottság tagjának feladatai:**

* ellenőrzi a jelentkezési lapokat,
* részt vesz a mestervizsga előkészítő folyamataiban
* javaslatot tesz a mestervizsga során felkérendő, a mestervizsgáztatást segítő szakértők szükségességéről,
* indokolt esetben a jelölteknek szakmai kérdéseket tesz fel,
* a mestervizsgáztatás összes vizsgarészénél objektíven, a szakmaiságot szem előtt tartva értékel,
* ellenőrzi a mestervizsga során keletkező teljes körű dokumentációt és ellátja azt aláírásával,
* a mestervizsgáztatásra vonatkozó hatályos jogszabályoknak és jelen Szabályzatnak ellentmondó, etikailag kifogásolható, vagy az összeférhetetlenség gyanúját felvető esetekben, haladéktalanul jelez a megbízója felé.

**Pályázni az 1. számú melléklet szerinti adatlap kitöltésével, a 2. számú melléklet szerinti Nyilatkozattal és a kötelezően csatolandó mellékletek hiánytalan beadásával lehet, az alábbiak szerint:**

* Iskolai végzettségek, szakképesítést igazoló okiratok másolata
* Szakmai gyakorlat igazolása, TB igazolással vagy alapdokumentummal alátámasztott hivatalos munkáltatói igazolás, vagy EVNY nyilvántartási lekérdezéssel, vagy cégkivonat, mely dokumentum nem lehet 30 napnál régebbi.
* Kamarai tagság igazolása
* Pályázó nyilatkozata arról, hogy büntetlen előéletű **(2. számú melléklet)**
* A pályázó nyilatkozata arról, hogy rendelkezik tanulóképzési, oktatási vagy vizsgáztatási gyakorlattal. **(2. számú melléklet)**
* A pályázó nyilatkozta arról, kötelezően vállalja, hogy legalább 3 évenként részt vesz az MKIK által szervezett ismeretmegújító továbbképzéseken, tréningeken és az ott megszerzett tudásáról számot ad. **(2. számú melléklet)**

**A pályázatokat várjuk minden olyan szakmában, amelyben az MKIK által kidolgozott KKK miniszteri hirdetményként megjelenésre került (3. számú melléklet), de elsősorban az alábbi szakmákban:**

* **Kézápoló és körömkozmetikus**
* **Speciális lábápoló**
* **Villanyszerelő**

**A pályázat benyújtásának határideje és módja:**

A pályázatokat **elektronikusan** kérjük megküldeni a **hegyi.lilla@veszpremikamara.hu** **e-mail** címre. A pályázatok benyújtása folyamatos.

Veszprém, 2022. július 28.